Karang sebuah tulisan dalam bahasa Betawi yang bernada naratif dan panjangnya 1 paragraf.

Pas kelas lima atawa enem SD, mulai masuk komputer ke sekolah. Demen banget kalo udah pelajaran itu. Biarpun kudu nunggu, ganti-gantian ama yang laen lantaran baru ada 4 biji komputernya. Yang paling bikin demen belajar komputer ini pas guru ngasih tau barang yang bentukannya tipis, terus dimasukin ke dalem CPU. Guru bilang itu namanya disket. Namanya bocah, masih kagak paham banget pegimana cara make itu disket. Cuman dipraktekin sekali, abis itu kagak tau ke mana juntrungannya itu disket. Terus gara-gara penasaran, mau beli lagi kagak ada, akhirnya pake yang ada di ruangan. Katanya bisa nyimpen data. Nyoba mindahin daftar musik, ternyata kagak muat. Yaudah, akhirnya tiap belajar komputer, terus gurunya pegi-pegian, jadinya maenin gem komputer. Dari situ, jadi demen banget kalo udah pelajaran komputer.